מנדי ג'רופי

מנחם מנדל (מנדי) ג'רופי (נולד בי"ד בניסן ה'תשל"ב, 29 במרץ 1972) הוא זמר חסידי המשתייך לחסידות חב"ד.

==ביוגרפיה==
===חיים אישיים===
נולד באביטל שבחבל תענך, בנם של הרב סעדיה ושולה ג'רופי, משלוחי חב"ד לחבל תענך. בגיל חצי שנה ניצל משריפה שפרצה בביתו. למד בבית הספר החב"די המקומי רשת אהלי יוסף יצחק חב"ד, לאחר מכן בישיבות תומכי תמימים חב"ד בלוד ובמגדל העמק.

בתשרי ה'תשנ"א (1991), כשעבר מול רבו - הרבי מליובאוויטש - במעמד חלוקת הדולרים, בירך אותו הרבי במילים "מרבים בשמחה". לדבריו מילים אלו הובילו אותו להחלטה להתעסק בשירה ודרך כך להרבות בשמחה, כשליחות חיים.

בשנת ה'תשנ"ד נישא להילה מעברי. אחיו הצעיר הוא הזמר ישראל ג'רופי.

=== קריירה מוזיקלית ===
לאחר נישואיו החל לעסוק בשירה. החשיפה המשמעותית הראשונה שלו הייתה בשלושה כינוסים שנערכו בשנת תשנ"ה מטעם האגודה למען הגאולה, בהם הופיע לצד האחים פיאמנטה ומרדכי בן דוד.

בהמשך הוציא את השיר "ארץ אשר תמיד" שחשף אותו לכלל הציבור החרדי, הפך ללהיט וצעד שבועות ארוכים בראש מצעדי הזמר החסידיים. אלבום הבכורה שלו: "ארץ אשר תמיד" יצא בהפקת חברת גל פז.

תקליטו השני 'וידעת היום' עובד על ידי אלי יחיאלי. באלבום זה הופיעו לראשונה ז'אנרים שעד אז לא נעשה בהם שימוש במוזיקה החסידית, מה שהפך את התקליט לדומיננטי באותה תקופה.

בשנת תשס"ב (2002) זכה בפרס המקום הראשון של "פסטיבל הזמר החסידי" שנערך בהיכל התרבות בתל אביב בניצוחו של מרדכי סובול, עם הלהיט 'ונגינותי ננגן'.

תקליטו "מרקדין" יצא לאור בשנת תשס"ד (2004) בעיבודיהם של משה ואלי לאופר ויובל סטופל. בולט בו השיר "מרקדין" שהפך ללהיט חתונות.

עם השנים השתתף ג'רופי בשיתופי פעולה רבים, ביניהם 'פיה פתחה' עם ישי לפידות, משה לאופר ועוד עשרות רבות.

בתשע"ב (2012) הלחין את השיר "אמן" אותו ביצע אברהם פריד באלבומו "תמשיך לטפס".

בשנת תשע"ה (2015) הוציא לאור את תקליטו "היום הוא יבוא"<ref>[https://www.youtube.com/watch?v=_KVZ8hYH_4c היום הוא יבוא], תקציר האלבום באתר יוטיוב.</ref>. באלבום לחנים שלו ושל עקיבא המניק, רובי בנט, משה לאופר ועוד, בעיבודים מוזיקליים שם עמי כהן, משה לאופר, רובי בנט, משה רוט ועוד.

באדר תשע"ו (2016) הוציא את הספר "מרבים בשמחה" בו קיבץ 365 קטעים בנושא השמחה ע"פ תורת חסידות חב"ד.

בשבט תשע"ח (ינואר 2018) הוציא את השיר "ואתם רוקדים", מלווה בקליפ צבעוני שצולם בשוק ישראלי ומעורבים בו קטעי אנימציה.

באייר תשע"ח (אפריל 2018) הוציא את השיר "גאולה". המילים הם "אני מאמין באמונה שלמה בביאת המשיח, גאולה" ללחן מקורי של הזמר שלמה כ"ץ.

==דיסקוגרפיה==
===אלבומים===
* ארץ אשר תמיד (1996)
* וידעת היום (1997)
* מרקדין (2004)
* היום הוא יבוא (2015)

===השתתפות באלבומים===
* ניגוני הרבי, אבי פיאמנטה
* משה לאופר מנגן חב"ד 1 ו-3
* אחת שאלתי, מקהלת צבאות השם
* הנשמה לך, 3,4, גלעד פוטולסקי
* התוועדות חסידית, ניגוני חב"ד מקוריים (ווקאלי) מושרים על ידי מקהלת חב"ד בהשתתפות מנדי ג'רופי, בהוצאת נועם הפקות

===סינגלים===

== קישורים חיצוניים ==
*
* 
* הרצל קוסאשוילי, [https://col.org.il/news/54854 אחד על אחד עם מנדי ג'רופי ויש גם קליפ בלעדי], COL
* ישראל חבר [http://m.bhol.co.il/article.aspx?id=37832 מנדי ג'רופי מגלה: למה לא הופעתי בשנה האחרונה], בחדרי חרדים
* [http://www.hidabroot.org/he/video/63142 מנדי ג'רופי בתוכנית "אומן באמונה" בערוץ הידברות], הידברות
* [https://col.org.il/news/62382 מוצ"ש: תוכנית מיוחדת על חב"ד עם משה לאופר], COL, סיוון תשע"א
* ורד בלר, [https://www.hidabroot.org/article/231114 "מופע יחיד בבית חולים שווה יותר מכל הופעת ענק"], באתר הידברות
*[https://youtube.com/watch?v=t3ftzp-oYG4 חסידישקייט 1 | מנדי ג'רופי בראיון וקליפ]
*[https://music.hidabroot.org/artist/מנדי_גרופי מנדי ג'רופי] באתר מוזיקה יהודית

==הערות שוליים==

קטגוריה:זמרים השרים בעברית
קטגוריה:זמרים חסידיים ישראלים
קטגוריה:מוזיקאים וזמרים חסידי חב"ד
קטגוריה:חרדים ישראלים
קטגוריה:רחובות: אישים
קטגוריה:בוגרי רשת ישיבות תומכי תמימים
קטגוריה:זמרים חסידיים
קטגוריה:אנשי המושב
קטגוריה:מועצה אזורית הגלבוע: אישים
קטגוריה:ישראלים שנולדו ב-1972